Ελισάβετ Κωνσταντινίδου

Η Ελισάβετ Κωνσταντινίδου (Αθήνα, 10 Μαρτίου 1959) είναι Ελληνίδα κωμική ηθοποιός της τηλεόρασης, του θεάτρου και του κινηματογράφου.

 Βιογραφία 
Έχει εμφανιστεί σε πολλές θεατρικές παραστάσεις από νεαρή ηλικία. Το 2005 έλαβε μέρος στη θεατρική παράσταση "Μύγα Τσε Τσε". Το 2006 συμμετείχε στην θεατρική παράσταση "TRANSIT" σε σκηνοθεσία Θοδωρή Αθερίδη. Το 2009, πρωταγωνιστεί στην παράσταση "Τρομεροί γονείς" με την Χριστίνα Αλεξανιάν και άλλους ηθοποιούς.

Έγινε γνωστή με την συμμετοχή της στην τηλεοπτική σειρά Για πάντα φίλες. Έχει επίσης μικρούς ρόλους σε σειρές όπως Οι γυναίκες της ζωή της (2001) Ο πειρασμός (1995), Δύο ξένοι (1997), Τζιβαέρι (1997), Οι μεν και οι δεν (1993), Κωνσταντίνου και Ελένης (1998), Αν μ' αγαπάς (2006).

Το 2005 εμφανίστηκε σε τέσσερις τηλεοπτικές σειρές του Mega: Επτά θανάσιμες πεθερές, Safe Sex TV Stories, Οι μάγισσες της Σμύρνης και στη σειρά Βέτα Queen του Alpha. Παράλληλα τις σεζόν 2005 - 2007 έπαιξε στη σειρά Στο παρά 5 όπου είχε έναν από τους πρωταγωνιστικούς ρόλους και συγκεκριμένα αυτόν της Ζουμπουλίας Αμπατζίδου. Ένας ρόλος που την έκανε ευρέως γνωστή, την καθιέρωσε και αγαπήθηκε από το κοινό. Έπαιξε επίσης στις σειρές Το κλειδί και Αριστοτέλης ο Άριστος, στην οποία υποδύθηκε τη μητέρα του Γιάννη Μπέζου. Το Φεβρουάριο του 2010 εμφανίστηκε στη σειρά του ΑΝΤ1, Ο πόλεμος των άστρων. Στην τηλεοπτική σεζόν 2010-2011 πρωταγωνίστησε στην κυπριακή σειρά Αλλού ξημερωμένοι (2010 - 2011) του Sigma TV. Στην σεζόν 2011-2012 πρωταγωνίστησε στην κυπριακή σειρά Άσπρα μπαλόνια του Sigma. Το 2012 συμμετείχε στην τηλεοπτική σειρά του ΑΝΤ1 Το αμάρτημα της μητρός μου. Βασικο ρόλο είχε και στην ελληνοκυπριακή σειρά του Alpha Παραμύθι αλλιώς. Επίσης είχε κάνει και guest εμφάνιση στην σειρά του AΝΤ1 Κάτι χωρισμένα παλικάρια και στη σειρά Μην αρχίζεις την μουρμούρα του τηλεοπτικού καναλιού Alpha, ως μητέρα του Μπάμπη, είχε κάνει πολλές guest εμφανίσεις. Τη σεζόν 2019-2020 έπαιξε πρωταγωνιστικό ρόλο στην κωμική σειρά Κρατάς μυστικό; του Alpha. Τη σεζόν 2021-2022 συμμετέχει με πρωταγωνιστικό ρόλο στην κωμική τηλεοπτική σειρά του Mega Συμπέθεροι απ' τα Τίρανα ως την Πένυ Νταλαούρα. 2023 Φονοι στο καμπαναριό


 Προσωπική ζωή 
Από το 1993 μέχρι το 2011 ήταν παντρεμένη με τον ηθοποιό Ταξιάρχη Χάνο με τον οποίον απέκτησαν μία κόρη, την, επίσης ηθοποιό Μαρία Χάνου.

 Φιλμογραφία 
+ΈτοςΤίτλοςΡόλος1999Peppermintμοδίστρα2001Το κλάμα βγήκε απ' τον ΠαράδεισοΠαναγιώτα 2003Η Λίζα και όλοι οι άλλοιχαρτού Οξυγόνοκαλεσμένη2005Όμηροςμητέρα ΗλιάναςΗ καρδιά του κτήνουςσπιτονοικοκυρά2006Straight StoryΣτεφανία2008Μόλις χώρισαμάνα2009ΝήsosΑγγέλα2011Νήσος 2: Το κυνήγι του χαμένου θησαυρού2013Ακάλυπτοςυπουργός2014Στα καλά καθούμεναΜερόπη2016ΓρατζουνίτσεςΑναστασία2020Ciao Italia

 Παραπομπές 

 Πηγές 
 Έλληνες - Ελληνίδες ηθοποιοί
 Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών
 www. 90lepta.com

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Έλληνες κωμικοί